**PROCEDURA**

**de transmitere pe cale electronică și pe suport de hârtie a datelor privind certificatele medicale eliberate de medicii curanți din unitățile sanitare care au încheiat o convenție în acest sens cu CAS Mureș**

1. **Raportarea în format electonic**
2. Datele în format electronic se transmit **on-line,** folosind semnătura electronică agreată de ambele părți, **în primele 5 zile lucrătoare** a lunii următoare celei pentru care se face raportarea.
3. După transmiterea datelor, furnizorii **sunt obligați să verifice corectitudinea raportării** prin descărcarea fișierul de feed-back ( erori, log, etc.) și să **efectueze corecturile necesare.**
4. În perioada **12-14 a fiecărei luni**, se va afișa pe pagina web al CAS Mureș, la secțiunea: Informații pentru furnizori → Raportări concedii medicale, un centralizator detailat pe furnizor privind: numărul certificatelor de concediu medical raportate validate, numărul certificatelor de concediu medical raportate invalidate, furnizori fără raportare transmisă în SIUI, luna de raportare.
5. În vederea retransmiterii on-line a unei raportări care a fost modificată pe motiv de: corectare erori, modificări, adăugări sau ștergeri furnizorul va trimite, numai în format electronic (pdf) prin e-mail ***Cererea de ștergere din SIUI a unui fișier de raportare CCM***, conform tipizatului SMC1.
6. CAS Mureș va comunica prin e-mail ștergerea fișierului, după care furnizorul poate retransmite on- line raportarea corectată.
7. Raportările corectate vor fi retransmise până în data de **19 a lunii**.
8. Doar raportările **cu probleme de procesare** se pot transmite prin e-mail explicându-se motivul pentru care raportarea nu s-a putut transmite on-line. Subiectul e-mailului va conține: nume furnizor, cui, tip raportare (inițială sau corectată). Fișierul de raportare va avea structură XML și va conține datele aferente concediilor medicale eliberate asiguraților de către medicii curanți în luna pentru care se face raportarea. Denumirea și formatul fișierului vor fi, obligatoriu, cele publicate pe pagina web a CNAS.
9. Furnizorii care în luna de raportare nu au eliberat nici un certificat de concediu medical vor transmite, numai în format electronic (pdf) pe e-mail **în primele 5 zile lucrătoare** a lunii următoare celei pentru care se face raportarea declarația pe propria răspundere conform tipizatului SMC2.
10. **Raportarea pe suport de hârtie**

Raportarea pe suport de hârtie, respectiv Centralizatorul privind certificatele de concediu medical eliberate (Anexa 14\*1din Ordinul MS/CNAS nr. 15/2018/1311/2017) se va depune la Registratura CAS Mureș, în perioada 1-19 ale fiecărei luni următoare celei pentru care se face raportarea sau va fi transmis în format electronic (pdf) pe e-mail.

Toată corespondența privind activitatea de raportarea a certificatelor de concediu medical se va purta pe adresa de e-mail: raportare\_cm@casmures.ro